El 2000 la FIDE va canviar el format de la competició, que va passar a celebrar-se, com el campionat absolut contemporani, mitjançant matxs d'eliminació directa. El primer d'aquests esdeveniments el va guanyar Xie Jun, i el segon, l'any següent, el guanyà la també xinesa Zhu Chen. Posteriorment, es varen celebrar altres tres torneigs amb aquest sistema, el 2004, el 2006 i el 2008: les vencedores foren, respectivament, Antoaneta Stéfanova, Xu Yuhua i Aleksandra Kosteniuk.